**«Жетісай ауданының мамандандырылған «Дарын» мектеп-интернаты» коммуналдық мемлекеттік мекемесінде өткізілген**

**2023-2024 оқу жылының «Ұлыстың ұлы күні 22-Наурыз» мерекесіне орай «Қош келдің Әз-Наурыз» тақырыбындағы мектепішілік іс-шараның**

**Хаттамасы №**

**Күн тәртібінде:**

1.2023-2024 оқу жылының Наурыз мерекесін өткізу жоспарын бекіту туралы

2. Жоспар бойынша іс-шаралар

3. «Әз-Наурыз құт береке әкелсін» тақырыбында бірыңғай сынып сағаттарын өткізу.

**Тыңдалды:**

**Бірінші мәселе бойынша** 2023-2024 оқу жылының Наурыз мерекесін өткізу жоспарын бекіту туралы директор жанындағы кеңесте талқыланды. Білім басқармасының басшы орынбасарының А. Қасымбекованың хатына сәйкес 18- наурыз ұлттық киімдер күні, 19- наурыз жаңару күнін лайықты атап өту туралы. Нәтижесінде іс-шаралар жоспар құрылып бекітілді.

**«Жетісай ауданының мамандандырылған «Дарын» мектеп-интернаты» КММ-нің**

**2023-2024 оқу жылының 18-20 наурыз күндерінде Әз-Наурыз мерекесіне орай өткізілетін іс-шаралар жоспары**

|  |  |  |  |
| --- | --- | --- | --- |
| **№** | **Іс-шара атауы** | **Мерзімі** | **Жауптылар** |
| 1 | Театр. Қара шекпен | 18.03.2024 | ДТЖЖО  Сынып тәрбиешілері |
| 2 | Ұлттық киім кию | 18.03.2024 | Мектеп ұжымы.  Сынып жетекшілер  Сынып тәрбиешілер |
| 3 | Көрме. Ұлттық құндылықтар | 18.03.2024 | Г. Есимова  Л. Қоныс  М. Жумашев |
| 4 | Ұлттық тағам көрмесі | 18.03.2024 | 11 «А,Ә,Б» сыныптар.  Сынып жетекшілер  Сынып тәрбиешілер |
| 5 | Ұлттық ойындардан спорттық жарыстар | 19.03.2024 | Дене шынықтыру және спорт пән мұғалімдері  ӘБЖ Кузенбаев С. |
| 6 | «Әжелер өсиеті» тақырыбында кездесу | 19.03.2024 | М. Султанова |
| 7 | Қош келдің – Әз Наурыз тақырыбында іс-шара | 20.03.2024 | ДТЖЖО  Сынып жетекшілер  Сынып тәрбиешілер |
| 8 | Мектеп ұжымына ауызашар өткізу | 20.03.2024 | Мектеп ұжымы |

**Екінші мәселе бойынша** құрылған жоспар бойынша іс-шаралар жұмысы жүргізілді. 18.03.2024 күні «Ұлттық киім кию» барлық ұжымдастарды, оқушыларымызды ұлттық құндылықтарымызды дәріптеу мақсатында киім киді. 11 «А,Ә,Б» сыныптарының ұйымдастыруымен «Ұлттық құндылықтар-ұлттық тағамдар көрмесі» өтті. Кітапханашы Г. Есимованың басшылығымен көркем еңбек пәні мұғалімдері М. Жумашев пен Л. Қоныстардың «Көрме. Ұлттық құндылықтар» сурет, кітаптар, оюлар, қол өнер заттары көрмеге қойылды. Мектеп-интернат оқушыларын сағат 16-00 де басталатын аудандық Жандарбеков атындағы театрда мерекеге орай «Қара шекпен» театрлық қойылымға 7-11 сынып оқушыларын қатыстырып келдік.

19.03.2024 күні «Ұлттық ойындар» түрлерінен спорттық жарыстар ұйымдастырылды оған 7-9 сыныптар арасында арқан тартыс, асық ату, гір тасын көтеру өткізілді. Сайыс нәтижелері қорытынды іс-шарада марапатталды. 22-Наурыз мерекесіне орай «Әжелер өсиеті» тақырыбында кездесу 10-11 сынып қыздарының арасында ДБЖЖО, қазақ тілі мен әдебиеті пәнінің мұғалімі М.К. Султанованың ұйымдастыруымен қонақтарды шақырып, қыздармен ақыл кеңестерімен бөлісіп, концерттік бағдарлама өткізілді.

20.03.2024 күні «Қош келдің – Әз Наурыз» тақырыбында іс-шара сынып жетекшісі К. Тешебаев пен сынып тәрбиешісі А. Малмахованың ұйымдастыруымен 10 «А» сынып оқушыларының мектепішілік наурыз мерекелік концерттік бағдарламасы өтті.

**Бірінші кезекте салтанатты ж**иынымызды мектеп-интернат директоры К. Алиев ашып берді. Өз сөзінде 22-Наурыз ұлыстың ұлы күнімен ата-аналарды және оқушыларды, қонақтарды құттықтап, сәттіліктер тіледі.

Қадірлі қонақтар қатарында Жетісай қаласының ардагерлер одағының төрағасы М. Жумабаев мырзаға сөз кезегі берілді. Өз сөзінде мектеп ұжымын осы жылғы жетістіктерімен құттықтады. Оқушыларымызға таудай талаптар тіледі. «Бір тұтас тәрбие» бағдарламасы бойынша «Ұлттық лига» шахматтан мектеп-интернатымыздың оқушылары облыстық сайыста 1-2 орындарды иемденіп, республикалық сайысқа жолдама алып келді. Оқушыларымыз сол жерде марапатталды, жетекшісі дене шынықтыру пәні мұғалімі Ұлан Жаппаров.

Әндетейік жырлайық!  
Ортамызды ашайық,  
Ырыс тілеп бұл жылға,  
Жырдан шашу шашайық! – деп іс-шара бағдарламасы бойынша мерекелік концерт ашық деп жарияланды. Оқушыларға наурыз көже, бауырсақтар таратылды.

10 сынып оқушысы Аскер Ақеркенің орындауында «Мереке» әні орындалды. Наурыздың 21-інен 22-сіне қараған түні даланы Қыдыр ата аралайды. Сол себепті осы түн «Қыдыр түні» деп аталады. Қыдыр ата адамдарға дәулет дарытатын, бақ қондыратын, ақсақал кейпінде көзге көрінетін қиял-ғажайып бейне. Қыдыр баба адамдарға дәулет беріп, бақ қондырады екен. Жүзінен шуақ тараған, жанары жылы, ақ сақалды қария кейпінде көрінеді. Қыдыр бабаға жолыққан жанның бақ жұлдызы биікте жанбақ. Уа, халайық, қараңдар, Қыдыр ата келе жатыр - деп. Қыдыр атамызды қарсы алу көрінісі өткізілді. Қыдыр бабамыз өз батасын беріп, Шұғыла би тобының орындауында Қазақша бидің куәсі болдық. Алиакбар Хадишаның орындауындағы тамаша әнгеде құлақ түрдік.

Күн менен түн теңелді,  
Жер шуаққа кенелді,  
Наурыз келді салтымыз:  
Көгерсін деп халқымыз-келесі кезекті мектебіміздің Жайдарман әзіл командасы **өз** әзілдерімен ортаға шықты. Соңын «Қара жорға» биі қоштады.

Ұлыстың ұлы күніне Алаш ордашылар да аса мән берген. Өздері де бас қосып, атап өткен. **Міржақып Дулатұлы:**«Наурыз – қазақтың шын мағынасындағы ұлт мейрамы.  Наурызды қазақтан басқа күншығыс жұрттарының көбі мейрам етеді. Бірақ, бұлардың бәрін салыстырғанда, Наурызды біздің, қазақтың мейрамы ету айрықша сыйымды, артықша дәлелді.  Неге десеңіз, наурыз айының ескі ше тоғызында, жаңаша 22-де Күн мен Түн теңеледі. Қыс өтіп, жаз жетіп, шаруаға кенеледі»,-дейді. Ал көрнекті дара тұлға Мағжан Жұмабаев: «Әр халықтың өзінше Жаңа жылы, жыл басы болады. Азияда Жаңа жыл — жазғытұрым, қазақ елінде — наурыздың жиырма екісі. Жаңа жыл күні қазақ ауа райына қарай алдағы жазды жайлы, жайсыз болады деп болжау жасайды» дейді. Салт-дәстүрлерімізді ұлықтау мақсатында көрініс жасалды – «**Тұсаукесер».** Оған мектеп-интернат директоры К. Алиев пен жетісай аудандық ардагерлер кеңесі төрағасы М. Жумабаевқа кішкентайдың тұсауын кесу, бата беруге шақырылды.

Ұлттық ойындар сайысы жалғасын тапты – жоғарғы 10-11 сынып оқушыларының арасында гір тасын көтеруден, арқан тартудан және қол күрестен сайыстар өткізілді. Жеңімпаздар марапатталды. Қорытындылау мақсатында 10 сынып оқушысы Жұмаханова Аяулымның орындауында **«Наурыз»** әні шырқалды.Ұлтымыздың мерейін өсіріп, бар болмысымызды айшықтайтын қасиетті – Наурыз мерекесі елімізге, әрбір отбасына бірлік пен қуаныш, құт-береке, бақыт пен молшылық әкелсін! – дей келе іс-шарамызды аяқтадық.

**Үшінші мәселе бойынша** «Әз-Наурыз құт береке әкелсін» тақырыбында бірыңғай сынып сағаттары өткізілді. Мақсатымыз оқушыларға мерекемізді дәріптеу, ұлттық идеологияны көтеру, құндылықтарымызды дәріптеу болып табылады.

**Жиналыс төрағасы, ДТЖЖО: Н. Нурмаганбетов**

**Ұйымдастырушы педагог, хатшы:**

****



****

****